เคโจนิปโป

***เคโจนิปโป*** () เป็นหนังสือพิมพ์ภาษาญี่ปุ่นที่ตีพิมพ์ในเกาหลีช่วง ค.ศ. 1906 ถึง 1945 โดยหลักมีความเกี่ยวข้องกับสมัยอาณานิคมญี่ปุ่นที่เกาหลี และถือเป็นหนังสือพิมพ์ทางการของผู้สำเร็จราชการเกาหลีแห่งญี่ปุ่น

ในช่วงรุ่งเรืองที่สุดคือประมาณสงครามโลกครั้งที่สอง หนังสือพิมพ์นี้มีจำนวนจำหน่ายสูงสุดในบรรดาหนังสือพิมพ์ที่ตีพิมพ์ในเกาหลี รองลงมาคือ *[[ฟูซังนิปโป]]* และ*[[โชเซ็งชิมบุง]]* เนื่องมาจากนโยบายการรวมศูนย์การพิมพ์ ทำให้ตั้งแต่ประมาณ ค.ศ. 1942 ถึง 1945 หนังสือพิมพ์ฉบับนี้จึงเป็นหนังสือพิมพ์ฉบับเดียวในกรุงโซลที่มีอุปกรณ์ที่สามารถพิมพ์หนังสือพิมพ์ได้เป็นจำนวนมาก

หลังการประกาศการยอมจำนนของญี่ปุ่นเมื่อวันที่ 15 สิงหาคม ค.ศ. 1945 หนังสือพิมพ์ฉบับนี้เริ่มสั่นคลอนอย่างรุนแรง เมื่อวันที่ 31 ตุลาคม ค.ศ. 1945 ทางหนังสือพิมพ์ได้รับคำสั่งให้โอนกิจการให้กับชาวเกาหลี โดยยังคงตีพิมพ์ต่อไปจนถึงวันที่ 11 ธันวาคม ค.ศ. 1945 เพื่อแจ้งให้ชาวญี่ปุ่นที่เหลืออยู่ในเกาหลีทราบถึงสถานการณ์ทางการเมือง หลังจากนั้น หนังสือพิมพ์ฉบับดังกล่าวจึงถูกยุบลง อุปกรณ์ พนักงาน และสิ่งอำนวยความสะดวกต่าง ๆ ของหนังสือพิมพ์ต่อมาได้กลายเป็นของหนังสือพิมพ์เกาหลีหลายฉบับ

ปัจจุบัน หนังสือพิมพ์ฉบับแรก ๆ หลายฉบับสูญหายไปหลังจากเหตุไฟไหม้ โดยหน่วยอาร์ไคฟ์หนังสือพิมพ์เกาหลีของหอสมุดแห่งชาติเกาหลีมีหนังสือพิมพ์หลายฉบับให้อ่านตั้งแต่ ค.ศ. 1915 ถึง 1945

## ภูมิหลัง
ญี่ปุ่นเริ่มทำการผนวกเกาหลีเข้าเป็นรัฐในอารักขาในคริสต์ทศวรรษ 1900 และเริ่มตีพิมพ์หนังสือพิมพ์ที่ส่งเสริมประเด็นเหล่านี้ และสนับสนุนให้ญี่ปุ่นเข้ามาควบคุมมากขึ้น ในไม่ช้าแผนการของญี่ปุ่นก็ถูกต่อต้านโดย*[[เดอะโคเรียเดลีย์นิวส์]]* หนังสือพิมพ์ภาษาอังกฤษและภาษาเกาหลีที่บริหารงานโดย Ernest Bethell นักข่าวชาวอังกฤษในเกาหลี ผู้หลบเลี่ยงการเซ็นเซอร์ของญี่ปุ่นได้โดยยังสามารถวิพากษ์วิจารณ์การปฏิบัติของญี่ปุ่นต่อเกาหลีอย่างรุนแรง ต่อมาอิโต ฮิโรบูมิ ผู้ตรวจราชการเกาหลี จึงเริ่มออกหนังสือพิมพ์ภาษาอังกฤษชื่อว่า ''เดอะโซลเพรส'' เพื่อตอบโต้หนังสือพิมพ์ของ Bethell ทางญี่ปุ่นยังกดดันทั้ง Bethell และรัฐบาลอังกฤษให้หยุดการตีพิมพ์ด้วย หลังต่อสู้ทางกฎหมายเป็นเวลานานหลายปี Bethell เสียชีวิตใน ค.ศ. 1909  และหนังสือพิมพ์ของเขาถูกขายและเปลี่ยนเป็น *[[แมอิลซินโบ]]* ซึ่งส่งเสริมแนวทางของรัฐบาลญี่ปุ่น

## ประวัติ
### ประวัติช่วงต้น
*เคโจนิปโป*ก่อตั้งขึ้นผ่านการควบกิจการหนังสือพิมพ์สนับสนุนญี่ปุ่นในเกาหลีประมาณ 7 แห่ง ได้แก่ *[[คันโจชิมโป]]* แลพ *[[ไดโตชิมโป]]* หนังสือพิมพ์สองแห่งนั้นถูกผู้ตรวจราชการเกาหลีซื้อต่อเมื่อเดือนกรกฎาคมและสิงหาคม ค.ศ. 1906 อิโต ผู้ตรวจราชการเกาหลี มีบทบาทสำคัญในการจัดตั้ง*เคโจนิปโป* โดยมีรายงานว่าถึงขั้นเสนอชื่อหนังสือพิมพ์ ชื่อนี้หมายถึง "เคโจรายวัน" เชื่อกันว่าหนังสือพิมพ์ฉบับนี้จัดตั้งขึ้นเพื่อโต้แย้งหนังสือพิมพ์ของ Bethell เป็นการเฉพาะ

*เคโจนิปโป*ได้รับการอนุมัติให้จัดทำเมื่อวันที่ 10 สิงหาคม ค.ศ. 1906 และตีพิมพ์ฉบับแรกเมื่อวันที่ 1 กันยายนของปีนั้น สำนักงานกลางเดิมตั้งอยู่ในแขวงพิล (ปัจจุบัน) ตรงด้านเหนือของเขานัมซัน ประธานคนแรกของหนังสือพิมพ์ฉบับนี้คืออิโต ยูกัง () อดีตบรรณาธิการบริหาร *[[อาซาฮิชิมบุง]]* ตอนแรกตีพิมพ์ทั้งฉบับภาษาญี่ปุ่นและเกาหลี แต่ภายหลังหยุดตีพิมพ์ฉบับภาษาเกาหลีเมื่อวันที่ 21 เมษายน หรือ 21 กันยายน ค.ศ. 1907 อาจเป็นเพราะประชาชนไม่ค่อยสนใจการตีพิมพ์หนังสือพิมพ์ฉบับนี้ ใน ค.ศ. 1908 *เคโจนิปโป*ถูกระงับการตีพิมพ์เป็นการชั่วคราวหลายครั้ง เนื่องจากได้วิพากษ์วิจารณ์การจัดการกับความไม่มั่นคงในคาบสมุทรเกาหลีของอิโต หนังสือพิมพ์สนับสนุนให้ปราบปรามความไม่สงบจากกลุ่มติดอาวุธอย่างรุนแรงยิ่งขึ้น

### สมัยอาณานิคมช่วงต้น

## เนื้อหา
นักวิชาการสมัยใหม่มักระบุว่า ชาวเกาหลีถูกล่าวถึงอย่างเหยียดหยามและเลือกปฏิบัติในหนังสือพิมพ์
ชาวเกาหลีที่ต่อต้านนโยบายของญี่ปุ่นมักถูกพรรณนาในหนังสือพิมพ์ว่าเป็น "คนป่าเถื่อน" ที่ล้าหลัง โดยเปรียบเทียบกับผู้ย้ายมาตั้งถิ่นฐานชาวญี่ปุ่นที่ "มีอารยธรรม" หลังการประท้วงการเคลื่อนไหว 1 มีนาคมที่สนับสนุนเอกราชทั่วประเทศเกาหลี หนังสือพิมพ์ได้เย้ยนักเคลื่อนไหว โดยเขียนในฉบับวันที่ 7 มีนาคม ค.ศ. 1919 ว่าชาวเกาหลีขาดความเข้าใจในสิ่งที่ญี่ปุ่นทำเพื่อพวกเขา และพวกเขาก็ไม่สามารถปกครองตนเองได้ บทความหนึ่งระบุว่า "ชาวเกาหลีเชื่อว่าหลังจากประธานาธิบดีสหรัฐอเมริกา [วูดโรว์ วิลสัน] ก่อตั้งสันนิบาตชาติ แม้แต่ประเทศเล็ก ๆ ที่อ่อนแอก็จะหลีกเลี่ยงการครอบงำของมหาอำนาจ และสามารถธำรงไว้ซึ่งเอกราชของชาติได้ ช่างโง่เขลาเสียจริง!" ผู้เขียนสรุปว่า "โอ้ [พวกเจ้า] ชาวเกาหลีผู้น่าสงสาร! พวกเจ้าถูกครอบงำด้วยความคิดอันชั่วร้าย... ตื่นเถิด! ตื่นเถิด! ...หากพวกเจ้าไม่เข้าใจสถานการณ์ของโลก พวกเจ้าจะต้องพินาศ"

หนังสือพิมพ์ฉบับนี้ยังตีพิมพ์วรรณกรรมด้วย โดยอาร์ไคฟ์หนังสือพิมพ์เกาหลีรายงานว่า แทนที่จะตีพิมพ์เรื่องราวเกี่ยวกับผู้คนในญี่ปุ่นเพียงอย่างเดียว หนังสือพิมพ์กลับตีพิมพ์เรื่องราวเกี่ยวกับผู้คนในเกาหลียุคอาณานิคม *เคโจนิปโป*ได้ให้การสนับสนุนกิจกรรมทางวัฒนธรรมมากมาย รวมถึงคอนเสิร์ต การฉายภาพยนตร์ และการบรรยาย

## ยอดจำหน่ายและการแข่งขัน

ในบรรดาหนังสือพิมพ์ที่ตีพิมพ์ในเกาหลี *เคโจนิปโป*ถือเป็นหนังสือพิมพ์ที่มีการจำหน่ายมากที่สุด ถึงขั้นสามารถแข่งกับหนังสือพิมพ์ท้องถิ่นของเกาหลีอย่าง *Dong-a Ilbo* ได้ด้วยซ้ำ กระนั้น ยอดขายหนังสือพิมพ์นี้ไม่ได้มากกว่าหนังสือพิมพ์ญี่ปุ่นที่นำเข้าจากญี่ปุ่นมายังเกาหลี เช่น ใน ค.ศ. 1929 *[[โอซากะไมนิจิชิมบุง]]*และ** ขายในเกาหลีได้ 48,853 ฉบับ และ 41,572 ฉบับตามลำดับ เมื่อเทียบกับ*เคโจนิปโป*ที่ขายได้เพียง 26,352 ฉบับ *เคโจนิปโป*พยายามแข่งขันกับหนังสือพิมพ์ที่นำเข้าจากญี่ปุ่น แต่ก็ประสบปัญหาในการดำเนินการดังกล่าว ครั้งหนึ่งหนังสือพิมพ์นี้ถูกวิพากษ์วิจารณ์ในเอกสารของรัฐบาลอาณานิคมว่ามีคุณภาพการสื่อสารมวลชนต่ำกว่าและพิมพ์ข่าวบางเรื่องช้ากว่าหนังสือพิมพ์ที่นำเข้าจากญี่ปุ่น

## รายชื่อประธาน

* 1906–1908 – อิโต ยูกัง (伊東祐侃)
* 1908–1910 – โอโอกะ สึโตมุ (大岡力) 
* 1910 – โทกูโตมิ โซโฮ
* 1910–1914 – โยชิโนะ ทาซาเอมง (吉野太左衛門)
* 1915–1918 – อาเบะ มิตสึอิเอะ (阿部充家)
* 1918–1921 – คาโต ฟูซาโซ (加藤房藏)
* 1921–1924 – อากิซูกิ ซัตสึโอะ
* 1924–1927 – 
* 1927–1931 – มัตสึโอกะ มาซาโอะ (松岡正男)
* 1931–1932 – 
* 1932–1936 – โทกิซาเนะ อากิโฮะ (時實秋穗)
* 1936–1938 – ทากาดะ โทโมอิจิโร (高田知一郞)
* 1938–1939 – 
* 1939–1942 – มิดาไร ทัตสึโอะ (御手洗辰雄)
* 1942–1944 – 
* 1944–1945 – 

## อ้างอิง

### ข้อมูล
* 
* 
* 
* 
* 
* 

## แหล่งข้อมูลอื่น
* 
* The Hoover Institute's partial collection
* Copies on Archive.org

หมวดหมู่:หนังสือพิมพ์ที่ตีพิมพ์ในเกาหลีภายใต้การปกครองของญี่ปุ่น
หมวดหมู่:หนังสือพิมพ์ญี่ปุ่นที่ตีพิมพ์ในประเทศเกาหลี
หมวดหมู่:หนังสือพิมพ์ที่ตีพิมพ์ในจักรวรรดิเกาหลี
หมวดหมู่:ความรู้สึกต่อต้านเกาหลีในประเทศญี่ปุ่น

หมวดหมู่:เคโจ
หมวดหมู่:หนังสือข่าวสารรัฐบาล